Hr Paul Kunimägi
Kaitseministeerium
Sakala 1
15094 Tallinn
		Teie 26.03.2024 Pöördumine	
			
		Meie 12.04.2024 nr KV-4.1-3.1/24/6537-2	

Elering AS-i EstLink 3 hoonestusloa taotlusele arvamuse andmine	

Austatud hr Kunimägi	

Tarbijakaitse ja Tehnilise Järelevalve Amet (TTJA) edastas Kaitseministeeriumile arvamuse avaldamiseks Elering AS-i EstLink 3 hoonestusloa taotluse. Elering AS esitas hoonestusloa taotluse Estlink 3 merekaabli paigaldamiseks Soome lahte. Randumiskohaks Eesti rannikul on valitud Hara laht Aulepa lähedal Lääne-Nigula vallas.

Merekaabli rajamine on vajalik, et luua Eesti ja Soome vahel täiendav elektrienergia ülekandevõimsus, mis aitaks panustada riigi elektrienergia varustuskindlusesse. Hoonestusloa taotluse kohaselt koosneb Estlink 3 projekt kuni kolmest elektrikaablist ning ühest fiiberoptilisest sidekaabelliinist, mis on süvistatud merepõhja setetesse (ca 1-1,5 m sügavusele) ning mille kogupikkus Eesti territoriaalvetes on ca 60 km.

Kaitsevägi kooskõlastab Elering AS-i EstLink 3 hoonestusloa taotluse. 

Märkusena lisame, et eraldi lõhkekehade otsimise ja kahjutustamise operatsioone ajalooliste miinitõkete alal teostatud ei ole, mistõttu ei saa välistada mõne lõhkekeha olemasolu. Niisamuti on võimalik juhuslike ajalooliste lõhkekehade (torpeedod, lennukipommid vms) olemasolu kogu planeeritava trassikoridori alas.

Lugupidamisega	

[ allkirjastatud digitaalselt ]

Ivo Värk	
Mereväekapten	
Kaitseväe peastaabi analüüsi- ja planeerimisosakonna ülem	

Peeter Subbi 717 1520
peeter.subbi@mil.ee